**Előterjesztés**

***a 4. számú napirendi ponthoz***

**Mórágy Község Önkormányzata Képviselő-testületének**

**2016. február 15-én tartandó ülésére**

**Közterület filmforgatási célú igénybevételéért fizetendő díjszabás felülvizsgálata**

**Előterjesztő és előadó: Glöckner Henrik polgármester**

**Az előterjesztést készítette: Bakó Józsefné jegyző**

**A törvényességi ellenőrzést végezte: Bakó Józsefné jegyző**

**Tisztelt Képviselő-testület!**

A mozgóképről szóló 2004. évi II. törvény 34. § (3) bekezdése szerint a települési önkormányzat képviselő-testülete a települési önkormányzat tulajdonában álló közterületek filmforgatási célú használatát legfeljebb a 3. mellékletnek – községi önkormányzat képviselő-testülete pedig a rendeletében foglalt felső határnak – megfelelő mértékben meghatározott díj ellenében biztosíthatja.

A 3. melléklet szerinti legmagasabb díjak 2014. január 1-jétől a Központi Statisztikai Hivatal által a 2012. évre közzétett éves fogyasztói árindexek szorzatával növelt mértékben, ezt követően évente a tárgyévet megelőző második évre közzétett éves fogyasztói árindex szorzatával növelt mértékben emelkednek. A 3. melléklet e bekezdés szerinti módosított díjtételeit a fővárosi és megyei kormányhivatal és a saját honlappal rendelkező települési önkormányzat a 2014. évtől kezdődve az adott év elején a honlapján közzéteszi.

A fentiek alapján a Tolna Megyei Kormányhivatal kormánymegbízottja felhívta a települési önkormányzatokat, hogy a tulajdonukban lévő közterületek filmforgatás célú használatára alkotott önkormányzati rendeletben megállapított díjtételeket a Mozgókép törvény 34. § (3) bekezdése szerint módosítsák, és a módosított díjtételekről tájékoztassák a hivatalt.

Mórágy Község Önkormányzat Képviselő-testületének 8/2013.(VIII.9.) önkormányzati rendelete szabályozza a közterületek filmforgatási célú használatának rendjét.

E szerint a közterület filmforgatási célú igénybevételéért fizetendő díj

1. forgatási helyszín esetében: 150 Ft/m2/nap,
2. technikai kiszolgálás és stábparkolás esetében: 100 Ft/m2/nap.

A községek önkormányzata rendeletében szabadon határozza meg a díj mértékét, nincs kötve a Mozgókép törvény 3. mellékletéhez, amely a városi, megyei jogú városi, fővárosi és a kerületi önkormányzatok esetében határozza meg a legmagasabb díjat.

Kérem a tisztelt Képviselő-testületet, vizsgálja felül a közterület filmforgatási célú igénybevételéért fizetendő díjszabást, és fogadja el a határozati javaslatot.

Mórágy, 2016. február 12.

Glöckner Henrik

polgármester sk.

**Határozati javaslat :**

/2016.(II.15.) képviselő-testületi határozat

a közterület filmforgatási célú igénybevételéért fizetendő díjszabás felülvizsgálatáról

Mórágy Község Önkormányzatának Képviselő-testülete felülvizsgálta a közterületek filmforgatási célú igénybevételéért fizetendő díjszabást, azt nem kívánja módosítani.

Határidő: 2016. február 29.

Felelős: Glöckner Henrik polgármester (a határozat közléséért)

A határozatról értesül: Tolna Megyei Kormányhivatal